**Informatīvais ziņojums**

**“Par Nodarbinātības valsts aģentūras kā projekta īstenotāja veiktajiem izdevumiem, kas nevar tikt finansēti no specifiskā atbalsta mērķa vai tā pasākuma attiecināmām izmaksām, Eiropas Savienības struktūrfondu un Kohēzijas fonda 2014.–2020.gada plānošanas periodā ”.**

1. **Informatīvā ziņojuma mērķis**

Informatīvā ziņojuma (turpmāk – ziņojuma) mērķis ir informēt Ministru kabinetu (turpmāk – MK) par:

1. 2014.gada 23.decembra MK sēdes protokollēmuma (prot. 72 58.§) “Noteikumu projekts “Darbības programmas “Izaugsme un nodarbinātība” 7.1.1.specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanas noteikumi”” 8.punktā noteiktā uzdevuma izpildi, kas nosaka Labklājības ministrijai (turpmāk – LM) nekavējoties informēt MK gadījumā, ja izmaksas, kas projektā veiktas pirms tā apstiprināšanas, varētu netikt vai netiek attiecinātas no Eiropas Sociālā fonda (turpmāk – ESF), sagatavojot attiecīgu informatīvo ziņojumu, kurā norādīts detalizēts apraksts par radušos situāciju un izmaksu, kas nevar tikt finansētas no ESF līdzekļiem, rašanās cēloņiem un finansiālo ietekmi, kā arī sniedzot aprakstu par iespējamo risinājumu, lai turpinātu attiecīgā projekta īstenošanu.
2. 2013.gada 17.decembra MK sēdes protokollēmuma (prot. Nr.67 93.§) "Informatīvais ziņojums "Par Eiropas Savienības fondu darbības programmas "Izaugsme un nodarbinātība" 7.2.1.specifiskā atbalsta mērķa "Veicināt nodarbinātībā, izglītībā vai apmācībās neiesaistītu jauniešu nodarbinātību Jauniešu garantijas ietvaros" 1. un 2.kārtas īstenošanu"" 10.punktā noteiktā uzdevuma izpildi, kas nosaka LM nekavējoties informēt MK gadījumā, ja izmaksas, kas projektā veiktas pirms tā apstiprināšanas, varētu netikt vai netiek attiecinātas no ESF, sagatavojot attiecīgu informatīvo ziņojumu, kurā norādīts detalizēts apraksts par radušos situāciju un izmaksu, kas nevar tikt finansētas no ESF līdzekļiem, rašanās cēloņiem un finansiālo ietekmi, kā arī sniedzot aprakstu par iespējamo risinājumu, lai turpinātu attiecīgā projekta īstenošanu.
3. **LM pārziņā esošā Eiropas Savienības fondu darbības programmas “Izaugsme un nodarbinātība” 7.1.1.specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” projekta “Atbalsts bezdarbnieku apmācībai”**

**un**

**7.2.1. specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” 7.2.1.1. pasākuma “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” projekta "Jauniešu garantijas" ietvaros veiktiem izdevumiem, kas nevar tikt finansēti no specifiskā atbalsta mērķa vai tā pasākuma attiecināmām izmaksām, analīze**

Darbības programmas “Izaugsme un nodarbinātība” 7.1.1.specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” (turpmāk – 7.1.1.SAM) īstenošana uzsākta 2015.gada 2.janvārī pirms projekta iesnieguma apstiprināšanas un Darbības programmas “Izaugsme un nodarbinātība” 7.2.1. specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” 7.2.1.1. pasākuma “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai”  
(turpmāk – 7.2.1.1. SAM pasākuma) īstenošana uzsākta 2014.gada 2.janvārī pirms projekta iesnieguma apstiprināšanas. 7.1.1. SAM un 7.2.1.1. SAM pasākuma projektu īstenotājs – Nodarbinātības valsts aģentūra (turpmāk – NVA) ir uzsākusi atbalstāmo darbību īstenošanu (finansējumu nodrošinot no 74.resora “Gadskārtējā valsts budžeta izpildes procesā pārdalāmais finansējums” programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”), ievērojot Eiropas Savienības (turpmāk – ES) un Latvijas Republikas tiesību aktos, tai skaitā:

1. publisko iepirkumu regulējošajos tiesību aktos noteikto;
2. Bezdarbnieku un darba meklētāju atbalsta likumā noteikto;
3. 2011.gada 25.janvāra MK noteikumos Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – MK noteikumi Nr.75) ietvertos īstenošanas nosacījumus;

4) 2014.gada 23.decembra MK noteikumos Nr.836 “Darbības programmas “Izaugsme un nodarbinātība” 7.1.1.specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam" īstenošanas noteikumi”(turpmāk – MK noteikumi Nr.836) ietvertos īstenošanas nosacījumus;

5)2013.gada 17.decembra MK sēdes protokollēmuma (prot. Nr.67 93.§) "Informatīvajā ziņojumā "Par ES fondu darbības programmas "Izaugsme un nodarbinātība" 7.2.1.specifiskā atbalsta mērķa "Veicināt nodarbinātībā, izglītībā vai apmācībās neiesaistītu jauniešu nodarbinātību Jauniešu garantijas ietvaros" 1. un 2.kārtas īstenošanu"", 2014.gada 20.maija MK sēdes protokollēmuma (prot. Nr.29 24.§) “Informatīvajā ziņojumā “Par nepieciešamajām izmaiņām Eiropas Savienības fondu darbības programmas “Izaugsme un nodarbinātība” 7.2.1.specifiskā atbalsta mērķa “Veicināt nodarbinātībā, izglītībā vai apmācībās neiesaistītu jauniešu nodarbinātību Jauniešu garantijas ietvaros” 1.un 2.kārtas īstenošanas nosacījumos un Jauniešu garantijas īstenošanā Latvijā 2014.-2018.gadā” (turpmāk – MK informatīvais ziņojums par 7.2.1.SAM pasākuma īstenošanu)un 2015.gada 28.aprīļa MK noteikumos Nr.207 "Darbības programmas "Izaugsme un nodarbinātība" 7.2.1. specifiskā atbalsta mērķa "Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros" pasākumu "Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai" un "Sākotnējās profesionālās izglītības programmu īstenošana Jauniešu garantijas ietvaros" īstenošanas noteikumi" (turpmāk – MK noteikumi Nr.207) ietvertos īstenošanas nosacījumus.

**7.1.1. SAM ietvaros (projekts “Atbalsts bezdarbnieku izglītībai”)** -lai veicinātu bezdarbnieku un darba meklētāju konkurētspēju darba tirgū, kopumā no 2015.gada 2.janvāra līdz 2021.gada 31.decembrim plānots sniegt atbalstu 85 000 bezdarbniekiem (tostarp ilgstošajiem bezdarbniekiem), dodot tiem iespēju iesaistīties konkurētspējas paaugstināšanas pasākumos, profesionālās pilnveides, tālākizglītības un neformālās izglītības programmu apguvē un apmācībā pie darba devēja. 7.1.1.SAM plānotais kopējais attiecināmais finansējums veido 96 428 049 *euro*, tai skaitā ESF finansējums – 81 963 841 *euro*, valsts budžeta finansējums – 12 185 719 *euro* un privātais līdzfinansējums 2 278 489 *euro.*

**7.2.1.1. SAM pasākuma ietvaros (projekts “Jauniešu garantijas”)** -lai sniegtu atbalstu jauniešiem vecumā no 15 līdz 29 gadiem, kuri nemācās un nav nodarbināti, kopumā no 2014.gada 2.janvāra līdz 2018.gada 31.decembrim plānots sniegt atbalstu 19 000 bezdarbniekiem (tostarp ilgstošajiem bezdarbniekiem), dodot tiem iespēju iesaistīties darba meklēšanas atbalsta pasākumos, konkurētspējas paaugstināšanas pasākumos, karjeras konsultācijās, profesionālās pilnveides, tālākizglītības un neformālās izglītības programmu apguvē, pirmās darba pieredzes jaunietim ieguvē, darbam nepieciešamo iemaņu attīstībā nevalstiskajā sektorā, darbnīcās jauniešiem, subsidētajās darba vietās, atbalsta saņemšanai pašnodarbinātības un uzņēmējdarbības uzsākšanai, atbalsta saņemšanai jauniešu reģionālajai mobilitātei. 7.2.1.1. SAM pasākuma plānotais kopējais attiecināmais finansējums 33 977 162 *euro*, tai skaitā ES budžeta speciālais piešķīrums Jauniešu nodarbinātības iniciatīvas finansēšanai – 15 515 561 *euro*, ESF finansējums – 15 692 361 *euro*, valsts budžeta līdzfinansējums – 1 625 667 *euro* un privātais līdzfinansējums – 1 143 573 *euro*.

**Konstatēto izdevumu, kas nevar tikt finansēti no SAM vai tā pasākuma attiecināmām izmaksām, veikšanas gadījumi pēc pārkāpuma veida**: vērtējot izdevumus, kas nevar tikt finansēti no SAM vai tā pasākuma attiecināmām izmaksām, pēc pārkāpumu veida, secināms, ka minētais saistīts ar MK noteikumos par SAM īstenošanu, informatīvā ziņojumā par SAM pasākuma īstenošanu un citos saistītajos normatīvajos aktos noteikto nosacījumu neievērošanu. Faktiski pārkāpumi sadalāmi divos blokos:

1. nepamatota vai neatbilstoša mērķa grupas iesaiste atbalstāmajās darbībās;
2. apmaksāti valsts valodas prasmes noslēguma pārbaudījumu organizēšanas izdevumi.

Detalizētāku informāciju skat. 3.nodaļā “Detalizēts skaidrojums par NVA īstenoto projektu ietvaros konstatētiem izdevumiem, kas nevar tikt finansēti no SAM vai tā pasākuma attiecināmām izmaksām”.

**Konstatēto izdevumu, kas nevar tikt finansēti no SAM vai tā pasākuma attiecināmām izmaksām, kopējais apjoms veido 14 615.36 euro, tai skaitā :**

* **7.1.1.SAM ietvaros 9 834.08 *euro* apmērā:** laika posmā no 2015.gada 2.janvāra līdz 2015.gada 1.oktobrim, īstenojot projekta “Atbalsts bezdarbnieku izglītībai” atbalstāmās darbības un atbalstu sniedzot 10 188 bezdarbniekiem, apgūts valsts budžeta finansējums 5 732 244 *euro* apmērā(t.i., 6 % no kopējā 7.1.1.SAM plānotā finansējuma).

**1.attēls. 7.1.1.SAM ietvaros konstatēto izdevumu, kas nevar tikt finansēti no SAM attiecināmām izmaksām, apjoms, *euro***

Izdevumu apjoms, kas nevar tikt finansēts no SAM attiecināmām izmaksām (skat. arī 1.attēlu), ir neliels (proti, tas veido 0,17 % no uz 2015.gada 1.oktobri apgūtā finansējuma un 0,01 % no kopējā 7.1.1.SAM plānotā finansējuma) un tas būtiski neietekmē kopējo 7.1.1.SAM īstenošanu.

* **7.2.1.1.SAM pasākuma ietvaros 4 781.28 *euro* apmērā**: laika posmā no 2014.gada 2.janvāra līdz 2015.gada 1.oktobrim, īstenojot projekta “Jauniešu garantijas” atbalstāmās darbības un atbalstu sniedzot 6 918 jauniešiem bezdarbniekiem, apgūts valsts budžeta finansējums 7 241 009 *euro* apmērā(t.i., 21 % no kopējā 7.2.1.1.SAM pasākuma plānotā finansējuma). Minētajā laika posmā tika konstatēti izdevumi, kas nevar tikt finansēti no SAM pasākuma attiecināmām izmaksām,

**2.attēls. 7.2.1.1.SAM pasākuma ietvaros konstatēto izdevumi, kas nevar tikt finansētas no SAM pasākuma attiecināmām izmaksām, apjoms, *euro***

Izdevumu apjoms, kas nevar tikt finansēts no SAM pasākuma attiecināmām izmaksām (skat. arī 2.attēlu), ir neliels (proti, tas veido 0.07 % no uz 2015.gada 1.jūliju apgūtā finansējuma un 0,01 % no kopējā 7.2.1.1.SAM plānotā finansējuma) un tas būtiski neietekmē kopējo 7.2.1.1.SAM pasākuma īstenošanu.

1. **Detalizēts skaidrojums par NVA īstenoto projektu ietvaros konstatētiem izdevumiem, kas nevar tikt finansēti no SAM vai tā pasākuma attiecināmām izmaksām.**
2. **Konstatētie izdevumi, kas nevar tikt finansēti no 7.1.1.SAM attiecināmām izmaksām, 798.03 *euro* apmērā saistībā ar nepamatotu vai neatbilstošu mērķa grupas iesaisti 7.1.1. SAM projekta “Atbalsts bezdarbnieku izglītībai” ietvaros, par kurām NVA (2015.gada 31.augusta vēstule Nr.14-4/2108), ir sniegusi informāciju LM:**

1)2015.gada 17.jūnijā nepamatota bezdarbnieka iesaiste neformālās izglītības programmu īstenošanā tika konstatēta NVA Valkas filiālē - veikti izdevumi, kas nevar tikt finansēti no SAM attiecināmām izmaksām, **444,53 *euro* apmērā**.

Normatīvajos aktos noteiktie projekta īstenošanas nosacījumi: atbilstoši MK noteikumu Nr.75 33.punktā noteiktajam bezdarbnieku un darba meklētāju viena gada laikā var iesaistīt ne vairāk kā divu neformālās izglītības programmu apguvē. Attiecīgi arī 2013.gada 20.septembra NVA iekšējais normatīvais akts Nr.87 “Aktīvā nodarbinātības pasākuma “Neformālās izglītības ieguve” organizēšanas iekšējie noteikumi” nosaka, ka bezdarbniekam vai darba meklētājam, izsakot vēlmi iesaistīties apmācībā, NVA filiāle izvērtē bezdarbnieka vai darba meklētāja atbilstību projekta mērķa grupai: [..] bezdarbnieks vai darba meklētājs netiek iesaistīts apmācībās agrāk kā gadu pēc iepriekšējo divu izglītības programmu apguves uzsākšanas. Minētais nosacījums neattiecas uz situāciju, kad bezdarbnieks vai darba meklētājs iepriekš uzsākto izglītības programmu pārtraucis. Gada laika periodu aprēķina, sākot no pirmās apmācības uzsākšanas dienas. Attiecīgi arī bezdarbnieka vai darba meklētāja vēlme netiek reģistrēta agrāk kā gadu no pirmās apmācības uzsākšanas dienas.

Konstatētie izdevumi, kas nevar tikt finansēti no SAM attiecināmām izmaksām: atbilstoši datiem Bezdarbnieku uzskaites un reģistrēto vakanču informācijas sistēmā (turpmāk – IS BURVIS) tika konstatēti izdevumi, kas nevar tikt finansēti no SAM attiecināmām izmaksām, – proti, neskatoties uz to, ka bezdarbnieks ir bijis iesaistīts neformālās izglītības programmās no 2014.gada 9.jūnija līdz 2014.gada 1.augustam apmācību programmā “67K mod. - Angļu valoda (bez priekšzināšanām)” un no 2015.gada 2.februāra līdz 2015.gada 24.martam apmācību programmā “1aK mod. - Valsts valoda (atbilstoši pamata valsts valodas prasmes līmenim)”, 2015.gada 25.martā Valkas filiāles nodarbinātības aģents, pamatojoties uz bezdarbnieka izteiktu vēlmi, IS BURVIS reģistrēja vēlmi dalībai neformālās izglītības apmācību programmā “2aK mod. - Valsts valoda atbilstoši vidējam valsts valodas prasmes līmenim”. Savukārt projekta “Atbalsts bezdarbnieku izglītībai” koordinējošais eksperts, pamatojoties uz reģistrēto vēlmi, 2015.gada 11.maijā iesaistīja bezdarbnieku neformālās izglītības apmācību programmas apguvē, 2015.gada 11.maijā noslēdzot līgumu par apmācību neformālās izglītības programmā laika posmā no 2015.gada 11.maija līdz 2015.gada 2.jūlijam. Tomēr, ievērojot normatīvajos aktos noteiktos projekta īstenošanas nosacījumus, bezdarbnieku nebija pamats iesaistīt neformālās apmācības programmās agrāk par šī gada 9.jūniju. No minētā secināms, ka izdevumi, kas veikti par bezdarbnieka iesaisti neformālās izglītības apmācību programmā, neatbilst SAM 7.1.1. attiecināmības nosacījumiem.

1. 2015.gada 13.jūlijā nepamatota bezdarbnieka iesaiste neformālās izglītības programmu īstenošanā tika konstatēta NVA Liepājas filiālē - veikti izdevumi, kas nevar tikt finansēti no SAM attiecināmām izmaksām, **353.50 *euro* apmērā.**

Normatīvajos aktos noteiktie projekta īstenošanas nosacījumi: saskaņā ar Bezdarbnieku un darba meklētāju atbalsta likuma 12.panta pirmās daļas 2.punktu, vecuma, kas dod tiesības saņemt valsts vecuma pensiju, sasniegšana vai valsts vecuma pensijas piešķiršana (tai skaitā priekšlaicīgi) ir pamats bezdarbnieka statusa zaudēšanai. Attiecīgi arī 2014.gada 14.februāra NVA iekšējais normatīvais akts Nr.9 “Bezdarbnieku un darba meklētāju statusa administrēšanas un darba meklēšanas atbalsta pasākumu īstenošanas noteikumi” nosaka, ka aģentūras darbinieks filiālē reizi nedēļā veic pārbaudi par personas atbilstību Bezdarbnieku un darba meklētāju atbalsta likuma 10.panta pirmajā daļā vai 15.panta pirmajā daļā noteiktajiem kritērijiem, izmantojot IS BURVIS [..] pieejamo informāciju, un konstatējot neatbilstību rīkojas atbilstoši minētajos noteikumos noteiktajam.

Konstatētie izdevumi, kas nevar tikt finansēti no SAM attiecināmām izmaksām: atbilstoši datiem IS BURVIS tika konstatēti izdevumi, kas nevar tikt finansēti no SAM attiecināmām izmaksām, – proti, 2015.gada 28.maijā projekta “Atbalsts bezdarbnieku izglītībai” koordinējošais eksperts, nepārliecinoties par personas statusu IS BURVIS, iesaistīja personu, tai skaitā noslēdza līgumu par bezdarbnieka dalību neformālās izglītības programmas apguvē “100K mod. - Datorzinības (bez priekšzināšanām)” laika posmā no 2015.gada 29.maija līdz 2015.gada 13.jūlijam, lai gan ar 2015.gada 22.maiju bezdarbniekam piešķirta priekšlaicīgā pensija (informācija par priekšlaicīgās pensijas piešķiršanu IS BURVIS saņemta 2015.gada 25.maijā). Ievērojot normatīvajos aktos noteiktos projekta īstenošanas nosacījumus, personu nebija pamata iesaistīt neformālās apmācības programmās. No minētā secināms, ka izdevumi, kas veikti par bezdarbnieka iesaisti neformālās izglītības apmācību programmā, neatbilst SAM 7.1.1. attiecināmības nosacījumiem.

Kopumā, vērtējot minētos izdevumu, kas nevar tikt finansēti no SAM attiecināmām izmaksām, veikšanas gadījumus, saistībā ar nepamatotas vai neatbilstošas mērķa grupas iesaisti projektā, un to skaitu pret kopējo iesaistīto bezdarbnieku skaitu pašreizējā SAM 7.1.1. projekta “Atbalsts bezdarbnieku izglītībai” īstenošanas stadijā, var secināt, ka tie nav sistemātiska rakstura, tie radušies atsevišķu darbinieku pieļautu kļūdu dēļ (t.i., cilvēciskais faktors – nav veikta visas nepieciešamās informācijas pārbaude).

Ņemot vērā, ka izdevumi, kas radušies nepamatoti iesaistot mērķa grupas bezdarbniekus, nav veikti saskaņā ar normatīvo regulējumu un tos nevar attiecināt kā atbilstoši veiktus 7.1.1.SAM ietvaros, ir jārod risinājums kā rīkoties šajā situācijā. Tā kā projekta īstenotājs, kura ietvaros ir konstatēti izdevumi, kas nevar tikt finansēti no SAM attiecināmām izmaksām, ir valsts budžeta iestāde (NVA), tai nav tiesiska pamata segt šāda veida izmaksas no pamatdarbības finanšu līdzekļiem, tai skaitā nav tādas budžeta apakšprogrammas, no kuras varētu apmaksāt izdevumus, kas nevar tikt finansēti no SAM attiecināmām izmaksām. Turklāt NVA šie izdevumi bija radušās pirms projekta apstiprināšanas un pirms vienošanās par 7.1.1.SAM projekta īstenošanu noslēgšanas, līdz ar to šie izdevumi nav un netiks iekļauti maksājuma pieprasījumā ES finansējuma atmaksas saņemšanai. Ar šo ziņojumu piedāvājam izdevumus, kas nevar tikt finansēti no SAM attiecināmām izmaksām, uzskatīt kā veiktus no valsts budžeta.

1. **Konstatētie izdevumi, kas nevar tikt finansēti no SAM vai tā pasākuma attiecināmām izmaksām, par valsts valodas prasmes noslēguma pārbaudes organizēšanu 7.1.1 SAM projekta “Atbalsts bezdarbnieku apmācībai” un 7.2.1.1. SAM pasākuma projekta “Jauniešu garantijas” ietvaros, par kurām NVA (elektroniski 2015.gada 1.oktobrī) sniegusi informāciju, 13 817.33 *euro* apmērā (7.1.1. SAM ietvaros – 9 036.05 *euro,* 7.2.1.1. SAM pasākuma ietvaros – 4 781.28 *euro*):**
2. MK informatīvajā ziņojumā par 7.2.1.1.SAM pasākuma īstenošanu noteiktā termina “uzņēmuma līgums” nepareiza interpretācija attiecībā uz pakalpojuma - valsts valodas prasmes noslēguma pārbaudījuma organizēšana – īstenošanu.

Normatīvajos aktos noteiktie projekta īstenošanas nosacījumi: atbilstoši MK informatīvajā ziņojumā par 7.2.1.1.SAM pasākuma īstenošanu noteiktajam, ir attiecināmas uzņēmuma līguma izmaksas neformālās izglītības programmu īstenošanai (mācību maksa) un izglītības programmu kvalifikācijas eksāmenu un noslēguma pārbaudījumu īstenošanai, tai skaitā par valsts valodas prasmes pārbaudēm, atbilstoši nosacījumiem, kas noteikti MK noteikumos Nr.75 (tajos noteiktajā kārtībā un apmērā). Uzņēmuma līguma definējums ir noteikts Civillikuma 2212. pantā – ar uzņēmuma līgumu viena puse uzņemas izpildīt otrai par zināmu atlīdzību ar saviem darba rīkiem un ierīcēm kādu pasūtījumu, izgatavot kādu lietu vai izvest galā kādu pasākumu. Vadoties no minētā, uzņēmuma līgums uzskatāms par pakalpojuma sniegšanas līgumu un, ja uzņēmuma līgums tiek sniegts par publiskiem pakalpojumiem vai piegādēm, tad valsts iestādei (šajā gadījumā NVA) jāpiemēro Publiskā iepirkumu likuma normas pretendenta/pakalpojuma sniedzēja par neformālās izglītības programmu īstenošanas pakalpojuma nodrošināšanu (tai skaitā par noslēguma pārbaudījumu īstenošanu) izvēlei.

Konstatētie izdevumi, kas nevar tikt finansēti no SAM pasākuma attiecināmām izmaksām: atbilstoši MK informatīvā ziņojuma par 7.2.1.1.SAM īstenošanu 64.2.4.apakšpunktā minētajam, attiecināmas ir uzņēmuma līguma izmaksas kvalifikācijas eksāmenu un noslēguma pārbaudījumu īstenošanai, tai skaitā par valsts valodas prasmes pārbaudēm, savukārt 7.2.1.1.SAM projekta “Jauniešu garantijas ietvaros” ietvaros NVA ir veicis izdevumus par valsts valodas prasmes noslēguma pārbaudes organizēšanu Valsts izglītības satura centram (turpmāk – VISC), ar kuru NVA ir noslēdzis starpresoru vienošanos. Starpresoru vienošanās ir līguma forma, ko slēdz tiešās vai pastarpinātas pārvaldes iestādes savā starpā par noteikta pakalpojuma sniegšanu un tādējādi netiek piemērotas Publiskā iepirkuma likuma normas pakalpojuma nodrošināšanai. Tādējādi NVA izvēlētais pakalpojuma sniedzējs nav izvēlēts atbilstoši MK informatīvā ziņojuma par 7.2.1.1.SAM pasākuma īstenošanu noteiktajām prasībām un ir pretrunā ar augstākminēto, ka valsts valodas prasmes noslēguma pārbaudes nodrošināšanai ir pieļaujamas tikai tādas izmaksas, kas radušās uz uzņēmuma līguma pamata. No minētā secināms, ka izdevumi, kas veikti par valsts valodas prasmes noslēguma pārbaudījuma organizēšanu, neatbilst SAM 7.2.1.1. pasākuma attiecināmības nosacījumiem.

1. papildus MK noteikumos Nr.207 un MK noteikumos Nr.836 noteiktajām apmācību kupona izmaksām apmaksāti valsts valodas prasmes noslēguma pārbaudes organizēšanas izdevumi.

Normatīvajos aktos noteiktie projekta īstenošanas nosacījumi: atbilstoši 2014.gada 12.augusta MK noteikumu Nr.452 “Grozījumi MK noteikumos Nr.75” (stājas spēkā no 15.08.2014) 43.1 punktā noteiktajam, ja bezdarbnieku un darba meklētāju apmācībai tiek izmantota kuponu metode, tad paredzētos finanšu līdzekļus, kas tiek izmaksāti mācību iestādei, var izlietot:

1. bezdarbnieku un darba meklētāju apmācības ietvaros īstenoto izglītības programmu izmaksu segšanai (mācību vai studiju maksa), tai skaitā izglītības programmu izmaksu segšanai,
2. izglītības programmu kvalifikācijas eksāmenu, noslēguma pārbaudījumu un sertifikātu ieguves izdevumu segšanai, tai skaitā par valsts valodas prasmes pārbaudēm;
3. izdevumu segšanai par tādu veselības pārbaužu veikšanu pasākumos iesaistītajiem bezdarbniekiem un darba meklētājiem, kuras paredzētas normatīvajos aktos par obligātajām veselības pārbaudēm;
4. izdevumu segšanai par pasākumos iesaistīto bezdarbnieku un darba meklētāju apmācībām pirmās palīdzības sniegšanā, kas paredzētas transportlīdzekļu un traktortehnikas vadītāju un apsardzes darbinieku apmācību ietvaros saskaņā ar normatīvajiem aktiem par apmācību pirmās palīdzības sniegšanā.

Iepriekšminētais nosaka, ka apmācību kupona cenā tiek ietvertas noteiktas izmaksu pozīcijas pilnai procesa nodrošināšanai un līdz ar to papildu izdevumi par apmācību organizēšanu, tai skaitā noslēguma pārbaudījumu nodrošināšanu, nav paredzēti.

Konstatētie izdevumi, kas nevar tikt finansēti no SAM vai tā pasākuma attiecināmām izmaksām: atbilstoši MK noteikumu Nr.836 17.3.4.1.apakšpunktā un MK noteikumu Nr.207 22.2.1.1apakšpunktā minētajam, apmācību procesa īstenošanā projektu ietvaros ir izmantojama kupona metode. Apmācību kuponā var iekļaut tikai tās izmaksu pozīcijas, kas ir noteiktas MK noteikumos Nr.75 kā vispārējā tiesību normā. Atbilstoši grozījumiem MK noteikumos Nr.75 – no 2014.gada 15.augusta bezdarbnieku apmācību kupona vērtību veido arī izglītības programmu kvalifikācijas eksāmenu, noslēguma pārbaudījumu un sertifikātu ieguves izdevumi, tai skaitā par valsts valodas prasmes pārbaudēm (skat. iepriekšējās rindkopas 2.punktu).

Faktiski NVA kā projekta īstenotājs veicis izdevumus SAM 7.2.1.1. pasākuma projekta “Jauniešu garantijas” un SAM 7.1.1. projekta “Atbalsts bezdarbnieku izglītībai” ietvaros par valsts valodas prasmes noslēguma pārbaudījumu organizēšanu (tajā skaitā izbraukumu veikšanu) visas Latvijas teritorijā, lai organizētu bezdarbnieku pārbaudījuma kārtošanu 10 darba dienu laikā pēc valsts valodas apmācības pabeigšanas, atbilstoši NVA ar VISC noslēgtajai starpresoru vienošanās.

Minētā NVA rīcība nav saskaņā arī ar pārejas noteikumos (MK noteikumu Nr.75 207.punkts, MK noteikumu Nr.207 43.punkts un MK noteikumu Nr.836 27.12.apakšpunkts) noteiktajām rīcībām NVA apmācību pakalpojuma sniegšanas nepārtrauktības nodrošināšanai, kas pieļauj iepriekš noslēgtu iepirkuma līgumu ar mācību iestādēm par apmācību pakalpojumiem turpināšanu (kas nav VISC sniegtais pakalpojums par valsts valodas prasmes noslēguma pārbaudījumu organizēšanu) arī pēc grozījumu veikšanas normatīvajos aktos.

No minētā secināms, ka papildus apmaksāt valsts valodas prasmes noslēguma pārbaudes organizēšanu ārpus apmācību kuponā iekļautajām izmaksu pozīcijām šobrīd nav pieļaujams saskaņā ar normatīvo regulējumu.

Kopumā, vērtējot minētos izdevumus, kas nevar tikt finansēti no SAM vai tā pasākuma attiecināmām izmaksām, saistībā ar valsts valodas prasmes noslēguma pārbaudījumu organizēšanu, pašreizējā 7.2.1.1. SAM pasākuma projekta “Jauniešu garantijas” un 7.1.1. SAM projekta “Atbalsts bezdarbnieku izglītībai” īstenošanas stadijā, var secināt, ka tās ir radušās, lai nodrošinātu 7.1.1. SAM un 7.2.1.1. SAM pasākuma projektu mērķu sasniegšanu, jo valsts valodas apmācības mērķis ir saņemt atbilstošu valsts valodas zināšanu līmeņa apliecību ar kuru integrēties darba tirgū, atbilstoši nepieciešamajam izvēlētās profesijas valsts valodas līmenim un valsts valodas apmācību pakalpojuma sniegšanas vietai (bezdarbnieka vai darba meklētāja eksaminēšana tiek nodrošināta neprasot papildu laiku un ceļa izdevumus).

Turklāt statistikas dati (skat. zemāk) pierāda, ka lielākā daļa bezdarbnieku, kuri pabeidza valsts valodas prasmes apmācības, izmantoja iespēju kārtot VISC noslēguma eksāmenu izglītības iestādē (kā izbraukuma pakalpojumu).

7.1.1.SAM ietvaros periodā līdz 2015.gada 1.oktobrim  
valsts valodas apmācību programmā iesaistīti 1 708 bezdarbnieki, no tiem izmantojuši VISC pakalpojumu - 770, kas veido 45 % no valsts valodas apmācībā iesaistīto bezdarbnieku skaita.

7.2.1.1.SAM pasākuma ietvaros periodā līdz 2015.gada 1.oktobrim  
valsts valodas programmā iesaistīti 433 bezdarbnieki, no tiem izmantojuši VISC pakalpojumu – 336, kas veido 78 % no valsts valodas apmācībā iesaistīto bezdarbnieku skaita.

Pēc operatīvās informācijas oktobra mēnesī (uz 2015.gada 15.oktobri) valsts valodas prasmes apguves programmā 7.2.1.SAM ietvaros ir iesaistīti 367 bezdarbnieki, savukārt 7.2.1.1.SAM pasākuma ietvaros 206 bezdarbnieki. Tādējādi nebūtu vēlams pārtraukt VISC sniegto pakalpojumu par valsts valodas prasmes noslēguma pārbaudījuma nodrošināšanu, jo tad tiks pārkāpts apmācībās iesaistīto bezdarbnieku/darba meklētāju tiesiskās paļāvības princips - saņemot kuponu valsts valodas apmācībai bezdarbnieks/darba meklētājs tiek iepazīstināts ar apmācībā iesaistītā tiesībām un pienākumiem, tai skaitā iespēju kārtot VISC noslēguma eksāmenu izglītības iestādē, kurā apgūta programma.

Atbilstoši NVA bezdarbnieku un darba meklētāju izteikto vēlmju apkopojumam, provizoriski līdz 2015.gada beigām valsts valodas apmācībās ir jau iesaistīti un varētu iesaistīties aptuveni 1 234 (t.sk. 573 bezdarbnieki, kas iesaistījušies apmācībās oktobra mēnesī) bezdarbnieki, kuru apmācību izmaksas vidēji veido 444 240 *euro* (atbilstoši MK noteikumu Nr.75 46.1.apakšpunkta nosacījumiem, ka viena apmācību kupona izmaksas nepārsniedz 360 *euro*). Savukārt, kā prognozē NVA, lielākā daļa valsts valodas apmācības pabeigušie bezdarbnieki izvēlēsies izmantot VISC pakalpojumus, līdz ar to izmaksas par valsts valodas prasmes noslēguma pārbaudījumu (pakalpojuma cena par vienu bezdarbnieku sastāda 14,23 *euro*) organizēšanu indikatīvi veidos 16 805,63 *euro* 7.1.1. SAM ietvaros un 754.19 *euro* 7.2.1.1. SAM ietvaros. Tā kā lielākā daļa bezdarbnieku neizvēlas kārtot valsts valodas prasmes noslēguma pārbaudījumus, ja tos nenodrošina iestāde apmācību pakalpojuma sniegšanas vietā (kas lielākoties ir tuvu bezdarbnieka dzīvesvietai un 10 darba dienu laikā pēc apmācības pabeigšanas, kā to veic VISC), tad netiks nodrošināta valsts valodas zināšanu līmeņa apliecības iegūšana, kas ir kā apliecinājums noteiktai bezdarbnieka valsts valodas zināšanu līmeņa ieguvei. Līdz ar to apmācību mērķis netiks sasniegts, finansējums nebūs izlietots atbilstoši projektā noteiktajam un prognozējamais finansiālais zaudējums (ja bezdarbnieki un darba meklētāji pēc valsts valodas apmācības ieguves nesaņems valsts valodas prasmes apliecību) būs ievērojami lielāks.

No iepriekšminētā secināms, ka pašreizējā situācijā projektu mērķa sasniegšanai būtiski ir NVA nodrošināt arī turpmāku VISC sniegtā pakalpojuma par valsts valodas prasmes noslēguma pārbaudes organizēšanu.

1. **Pasākumi izdevumu, kas nevar tikt finansēti no SAM vai tā pasākuma attiecināmām izmaksām, mazināšanai**
2. Lai turpmāk samazinātu izdevumu, kas nevar tikt finansēti no SAM vai tā pasākuma attiecināmām izmaksām, veikšanas gadījumus par nepamatotas vai neatbilstošas mērķa grupas iesaisti:
3. NVA veikusi izdevumu, kas nevar tikt finansēti no SAM vai tā pasākuma attiecināmām izmaksām, pieļaušanas cēloņu izvērtēšanu, t.i., atbilstoši Valsts pārvaldes iekārtas likuma 35.panta pirmajai daļai nodrošina iesaistīto amatpersonu rīcības izvērtēšanu (dienesta pārbaudes, disciplinārlietas izmeklēšanas);
4. NVA veikusi vairākas preventīvas darbības, tai skaitā:

- tiek pilnveidotas iekšējās kontroles procedūras, piemēram, projekta “Vienotās Labklājības informācijas sistēmas (LabIS), nozares centralizēto funkciju informācijas sistēmu un centralizētas IKT infrastruktūras attīstība” (Nr.3DP/3.2.2.1.1/12/IPIA/CFLA/ 001) ietvaros notiek IS BURVIS pilnveide, kur paredzēti mērķa grupu kontroles rīki, kas nepieļaus neatbilstošas iesaistes. Jaunās sistēmas ieviešana plānota š.g. novembrī, savukārt apmācības NVA filiāļu darbiniekiem darbam ar jauno sistēmu notika augustā/septembrī;

- ir sagatavoti iekšējo normatīvo aktu un kvalitātes rokas grāmatas pielikumu grozījumi, kuros iestrādāti nosacījumi, lai mazinātu neatbilstošas iesaistes riskus (apstiprināti š.g. oktobrī);

- vienlaikus 29.septembrī notika projekta īstenošanas personāla (koordinējošo ekspertu) apmācības, ko organizē projekta vadības personāls, par aktualitātēm projekta īstenošanā, kuru ietvaros pārrunāti jautājumi, kas saistīti ar mērķa grupas iesaisti projekta atbalstāmajās darbībās.

1. Lai novērstu izdevumu, kas nevar tikt finansēti no SAM vai tā pasākuma attiecināmām izmaksām, par valsts valodas prasmes noslēguma pārbaudes organizēšanu nepamatotu rašanos, LM sagatavos grozījumus MK noteikumos Nr.75, paredzot izmaksu attiecināmību valsts valodas prasmes noslēguma eksāmenu organizēšanai no šī pakalpojuma sniegšanas brīža. Tāpat grozījumi tiks sagatavoti un iesniegti arī MK noteikumos Nr.207 un MK noteikumos Nr.836, paredzot izmaksu par valsts valodas noslēguma eksāmenu organizēšanu attiecināmību no atbalstāmās darbības (valsts valodas prasmes apguves) īstenošanas uzsākšanas. Ja ierosinātos grozījumus atbalstīs Ministru kabinets, tad izdevumu summa, kas nevar tikt finansēta no 7.1.1.SAM un 7.2.1.1. SAM pasākuma attiecināmām izmaksām, samazinātos par **13 817,34 euro** (izlietotais finansējums par valsts valodas prasmes noslēguma pārbaudes organizēšanu) un veidotu **798,03 e*uro***.

1. **Secinājumi un priekšlikumi turpmākajai rīcībai**

Analizējot līdz šim konstatēto valsts budžeta izdevumu, kas nevar tikt finansēti no SAM vai tā pasākuma attiecināmām izmaksām, veikšanas gadījumus LM pārziņā esošā 7.1.1.SAM un 7.2.1.1.SAM pasākuma ietvaros, secināms, ka tie ir saistīti ar MK noteikumos par SAM īstenošanu un citos saistītajos normatīvajos aktos noteiktā projektu īstenošanas nosacījumu neievērošanu – tas ir, nepamatotu mērķa grupas iesaisti atbalstāmajās darbībās vai nepamatotu izmaksu veikšanu par valsts valodas prasmes noslēguma pārbaudījuma organizēšanu.

Tomēr minētajiem izdevumiem, kas nevar tikt finansēti no SAM vai tā pasākuma attiecināmām izmaksām, attiecībā uz nepamatotu mērķa grupas iesaisti atbalstāmajās darbībās, nav sistemātiska rakstura, tie ir radušies darbinieku pieļautu kļūdu dēļ (tas ir, cilvēciskais faktors), savukārt izdevumi, kas nevar tikt finansēti no SAM vai tā pasākuma attiecināmām izmaksām, par valsts valodas prasmes noslēguma pārbaudījuma organizēšanu ir veidojušies, lai nodrošinātu SAM vai SAM pasākuma noteikto mērķu un uzraudzības rādītāju sasniegšanu.

Vienlaikus pozitīvi ir vērtējams fakts, ka izdevumu, kas nevar tikt finansēti no SAM vai tā pasākuma attiecināmām izmaksām, veikšanas gadījumi ir operatīvi konstatēti un par tiem informāciju ir sniedzis pats projektu īstenotājs - NVA. Konstatēto izdevumu, kas nevar tikt finansēti no SAM vai tā pasākuma attiecināmām izmaksām, apjoms ir neliels (proti, tas veido 0.01 % no kopējā 7.2.1.1.SAM pasākuma apgūtā finansējuma un 0,01 % no kopējā 7.1.1.SAM plānotā finansējuma).

Ņemot vērā ziņojumā iekļauto informāciju attiecībā uz plānotajiem preventīvajiem pasākumiem izdevumu, kas nevar tikt finansēti no SAM vai tā pasākuma attiecināmām izmaksām, veikšanas gadījumu mazināšanai, var secināt, ka gan LM, gan NVA īsteno rīcības, lai mazinātu šādu izdevumu apmēru LM pārziņā esošajos SAM un SAM pasākumos.

Attiecībā uz turpmākām darbībām saistībā ar ziņojumā aprakstītajiem konstatētajiem izdevumiem, kas nevar tikt finansēti no SAM vai tā pasākuma attiecināmām izmaksām, LM ierosina šādu priekšlikumu iekļaušanu MK protokollēmumā:

1. Pieņemt zināšanai Informatīvo ziņojumu “Par Nodarbinātības valsts aģentūras kā projekta īstenotāja veiktajiem izdevumiem, kas nevar tikt finansēti no SAM vai tā pasākuma attiecināmām izmaksām, ES struktūrfondu un Kohēzijas fonda 2014.–2020.gada plānošanas periodā”;
2. 7.1.1.SAM un 7.2.1.1.SAM pasākuma projektu izdevumus 798,03 *euro* apmērā, kas nevar tikt finansēti no SAM vai tā pasākuma attiecināmām izmaksām, uzskatīt kā veiktus no valsts budžeta;
3. LM sagatavot un labklājības ministram līdz 2016.gada 8.janvārim iesniegt noteiktā kārtībā izskatīšanai Ministru kabinetā noteikumu projektu par grozījumiem MK noteikumos Nr.75, noteikumu projektu par grozījumiem MK noteikumos Nr.207 un noteikumu projektu par grozījumiem MK noteikumos Nr.836.

09.12.2015.

4 127

D.Sovāne

Labklājības ministrijas Eiropas Savienības

struktūrfondu departamenta vecākā eksperte

Tālr.: 67021605

[Daiga.Sovane@lm.gov.lv](mailto:Daiga.Sovane@lm.gov.lv)

A.Vībe

Labklājības ministrijas Eiropas Savienības

struktūrfondu departamenta vecākā eksperte

Tālr.: 67021648

[Anna.Vibe@lm.gov.lv](mailto:Anna.Vibe@lm.gov.lv)